לאחר פיגועי 11 בספטמבר, רוג'רס מגלה את זהותו האמיתית לעולם ועובר לגור בשכונת רד הוק בברוקלין, ניו יורק. בעקבות פירוקה של קבוצת האוונג'רס בסיפור "האוונג'רס מתפרקים", רוג'רס עובד בשירות סוכנות S.H.I.E.L.D.. הוא מגלה שבאקי חי ושהוא ניצל בידי סוכני ריגול סובייטים ונשלח לשטח תחת שם הקוד "חייל החורף". רוג'רס גם ממשיך במערכת היחסים שלו עם שרון קרטר. לאחר פריצה המונית של נבלי-על מכלא הרפסודה, רוג'רס וטוני סטארק מקימים קבוצת אוונג'רס חדשה כדי לרדוף אחרי הנמלטים.